තම්මැන්නාව, කතරගම මැණික් නිධිය සහිත ප්‍රදේශය අවට ආරක්ෂාව හා නිරීක්ෂණ කටයුතු පහසු කිරීම සඳහා විශේෂිත ආරක්ෂක වැටක් සහ කැමරා පද්ධතියක් සවි කිරීමට ජාතික මැණික් හා ස්වර්ණාභරණ අධිකාරිය කටයුතු යොදා තිබේ.මේ වන විට මැණික් පතලේ කැණීම් කටයුතු සාර්ථකව සිදු කෙරෙන බවත් ලොව ඕනෑම ස්ථානයක සිට එම මැණික් කැණීම් කටයුතු නිත්‍යානුකූලව සිදු කෙරෙනවාද යන්න පිළිබඳ මේ කැමරා පද්ධතිය නිරීක්ෂණය කිරීමට හැකියාව ලැබෙන බව අධිකාරියේ සභාපති ප්‍රසාද් ගල්හේන මහතා “දිනමිණ” ට පැවැසීය.මේ වැඩපිළිවෙළ හරහා නීතිමය ආරක්ෂාව ලැබෙන අතර එමඟින් අධිකාරියේ අධීක්ෂණ කටයුතු පහසු වන බවත් ඒ මහතා ප්‍රකාශ කළේ ය.